Drveni peleti
<s>Drveni peleti su standardizirano oblikovani štapići proizvedeni od biomase.</s>

<s>Opis 
Drveni pelet je proizveden iz prešanog usitnjenog drveta ili piljevine, valjkastog je oblika promjera od 6-8 mm i duljine od 10 do 30 mm.</s><s>Drveni peleti proizvode se pod izrazito visokim pritiskom, pod visokim pritiskom podiže se temperatura drveta i stvara se prirodno “ljepilo” te peleti uspjevaju zadržati oblik valjka i nakon što se ohlade.</s><s>Kompaktnost peleta je vidljiva i prilikom transporta gdje se pojavljuje tek oko 0,5% drvne prašine.</s><s>Znači peleti se prešaju iz čiste, nekontaminirane drvne piljevine, bez ikakvih kemijski vezivih sredstava sa visokom toplinskom koncentracijom od oko 5 kWh/kg ili 18 MJ/kg.</s><s>Imaju vrlo nizak sadržaj vlage (ispod 10%) što omogućava vrlo visoku učinkovitost sagorijevanja.</s><s>Rabe se u pećima za grijanje stambenih objekata ili za proizvodnju električne energije kao zamjena za ugljen.</s>

<s>Prema toplinskim vrijednostima 2 kg drvnog peleta zamjenjuje cca 1 litru ulja za loženje ili 1.85kg peleta zamjenjuje 1m3 prirodnog plina.</s>

<s>Peleti su CO2-neutralni.</s><s>Peleti spadaju u obnovljive izvore energije i kod izgaranja pelet ne proizvodi stakleničke plinove kao izvor topline, te se smatra jednim od rijetkih apsolutno prirodnih, sigurnih i zdravih energenata.</s><s>Kao i ostala drvna biomasa, peleti znatno manje onečišćuju zrak i okoliš jer imaju manje od dozvoljenih graničnih vrijednosti  emisija CO, NOx i prašine.</s>

<s>Proizvodnja drvenih peleta u Europi povećala se sa 1,4 milijuna tona u 2004. do 6,3 milijun tona u 2006. na 7,5 milijuna tona 2007. godine.</s>

<s>Proizvodnja je u Hrvatskoj 2007. iznosila 142.300 tona .</s>

<s>Izvori</s>

<s>Vanjske veze</s>

<s>Fotografije proizvodnje peleta 
 European Biomass Association (AEBIOM), Informacije i statistike u Europi
 Gradimo hr.</s><s>Grijanje na pelete</s>

<s>Kruta goriva
Peleti</s>

